# Chiu Kia̍t-lûn

|  |  |  |  |
| --- | --- | --- | --- |
|

|  |  |  |
| --- | --- | --- |
|  | Chiu Kia̍t-lûn |  |

 |
| 2008 nî |
| Poē-kéng chu-sìn |
| Chāi-tē miâ | 周杰倫  |
| Phian-miâ | Chiu Táng (周董); *Jay Chou* |
| Kok-che̍k |  Tâi-oân |
| Chhut-sì | 1979 nî 1 goe̍h 18 ji̍t （1979-01-18）(47 hòe)  Tâi-oân Tâi-pak-koān Nâ-kháu-hiong (kin-á-ji̍t Sin-pak-chhī Nâ-kháu-khu) |
| Chhut-tō͘ | tī  Tâi-oân Tâi-pak |
| Im-ga̍k Lūi-hêng | * Mandopop
* Hoâ-gí rock
* Latin soul
* Hoâ-gí hip hop
* R&B
 |
| Chit-gia̍p | koa-chhiú, chok-khek-ka, chok-sû-ka, chhiùⁿ-poâⁿ chè-chok-jîn, tiān-iáⁿ ián-oân |
| Ga̍k-khì | * Lâng-siaⁿ
* kǹg-khîm
* cello
* gì-tah
* kó͘-cheng
* phín-á
* kó͘
* beatbox
 |
| Oa̍h-hiáⁿ | 2000–taⁿ |
| Chhiùⁿ-poâⁿ kong-si | * Alfa Music (1999–2007)
* JVR Music (2007–taⁿ)
* Sony Music Taiwan (2008–taⁿ)
 |
| Gí-giân | Hôa-gí, Tâi-gí, Oa̍t-gí |
| Kàu-io̍k | Tām-kang Ko-tiong |
| Chong-kàu | Ki-tok-kàu |
| Phoè-ngó͘ | Khun Lêng (m. 2015 nî) |
| Kiáⁿ-jî | 3 |
| Pē-bú | Chiu Iāu-tiong (周耀中, lāu-pē) Ia̍p Hūi-bí (葉惠美, lāu-bú) |
| Bāng-chām |  |

**Chiu Kia̍t-lûn** (周杰倫; Eng-bûn: *Jay Chou*; 1979 nî 1 goe̍h 18 ji̍t chhut-sì ) sī Tâi-oân ê chi̍t ê liû-hêng-koa koa-chhiú, chok-khek-ka, chok-sû-ka, chhiùⁿ-poâⁿ chè-chok-jîn kap tiān-iáⁿ ián-oân. I hō͘ lâng kiò chò "Mandopop ê kok-ông" (*King of Mandopop*), i ê chhiùⁿ-poâⁿ lóng-chóng bē-chhut chhiau-koè 3000 bān tiuⁿ, sī Tâi-oân chhiùⁿ-poâⁿ bē-chhut siāng chē ê lâng.

Chiu Kia̍t-lûn ka-kī chok-khek kap chú-chhiùⁿ ê koa, koa-sû chē-chē sī Png Bûn-san (方文山) siá--ê, loē-iông pí it-poaⁿ ê liû-hêng koa-khek koh khah tōa-táⁿ tam lâng m̄-bat chhú-lí--kòe ê tê-châi, pí-jû *Pà, ngó͘ hoê-lâi liáu* (爸，我回來了) ê ka-têng po̍k-le̍k, *Siang-chiat-kùn* (雙節棍) ê bú-su̍t, *Ài chāi se-goân-chêng* (愛在西元前) ê sè-kài le̍k-sú, *Sù-biān-chhó͘-ko* (四面楚歌) ê paparazzi téng-téng.

## Seng-pêng

Chiu Kia̍t-lûn tī Tâi-pak-koān Nâ-kháu-hiong (kin-á-ji̍t Sin-pak-chhī Nâ-kháu-khu) chhut-sì, i ê lāu-pē Chiu Iāu-tiong (周耀中) sī Lô͘-chiu Kok-tiong (蘆洲國中) kà seng-bu̍t ê sian-siⁿ, lāu-bú Ia̍p Hūi-bí (葉惠美) sī Nâ-kháu Kok-tiong (林口國中) ê bí-su̍t sian-siⁿ. 14 hoè ê sî-hāu pē-bú lī-iân, iû lāu-pē chò i ê kàm-hō͘-jîn; kàu 18 hoè í-āu i soán-te̍k kah lāu-bú toà.

Chiu Kia̍t-lûn chū sè-hàn tùi im-ga̍k hèng-chhù chin toā, i tī 3 hòe khai-sí o̍h kǹg-khîm, 16 hòe khai-sí chhì siá-khek. 1997 nî 8 goe̍h, i ê tông-ha̍k chham-ka tiān-sī chhiùⁿ-koa pí-sài ê sî-hāu niū i toâⁿ kǹg-khîm phōaⁿ-chàu, tī chia chiat-bo̍k lāi-bīn Chiu Kia̍t-lûn siū kàu Ngô͘ Chong-hiàn chù-ì. Put-jî-kò, Ngô͘ Chong-hiàn jīn-ûi i bô-kàu iân-tâu, bô hoat-tō͘ khah khoài chhut-miâ, só͘-í niū i choan-sim siá-koa; i chia--ê chok-phín chē-chē ū chiâⁿ-chò hit-tong-sî chin liû-hêng ê koa-khek.

2000 nî, Chiu Kia̍t-lûn hoat-hêng kā-kī thâu tiuⁿ kò-jîn chhiùⁿ-poâⁿ *Jay*, chèng-sek chhut-tō. Keh-nî i hoat-hêng sin ê chhiùⁿ-poâⁿ *Hoān-te̍k-se*, chia chhiùⁿ-poâⁿ ê koa kiat-ha̍p tang-hng kap sai-hng ê im-ga̍k hong-keh, niū i chi̍t-ē-á chhut-miâ. *Hoān-te̍k-se* chia chhiùⁿ-poâⁿ ti̍t kàu hit nî Kim Khek Chióng 5 ê chióng-hāng. Í-āu i hoat-hêng cha̍p-kúi tiuⁿ kò-jîn chhiùⁿ-poâⁿ, tī Tiong-kok, Hiong-káng, Má-lâi-se-a, Sin-ka-pho téng-téng kok-ka mā siū kàu chiok chē lâng hoan-gêng. Kàu 2019 nî, i khui koè 6 tiûⁿ sè-kài sûn-hoê ián-chhiùⁿ-hoē, lóng-chóng ū 1000 bān lâng khì hiān-tiûⁿ khoàⁿ koè.

2007 nî, i sêng-li̍p i kā-kī ê chhiùⁿ-poâⁿ hoē-siā JVR Music. Tû-liáu chhit-thô im-ga̍k, Chiu Kia̍t-lûn mā sī chi̍t ê ián-oân, tùi 2005 nî khai-sí iáⁿ tiān-iáⁿ, i iáⁿ ê thâu ê tiān-iáⁿ sī *Thâu-bûn-jī D*. 2011 nî, i chhut-iáⁿ Hollywood tiān-iáⁿ *The Green Hornet*, tī Sai-hng kok-ka khai-sí ū ti-miâ-tō͘.

## Kò-jîn chhiùⁿ-poâⁿ

* *Jay* (2000)
* *Hoān-te̍k-se* (2001)
* *Pat-tō͘ Khong-kan* (2002)
* *Ia̍p Hūi-bí* (2003)
* *Chhit-lí-hiong* (2004)
* *Si̍p-it-goa̍t tek Siau-pang* (2005)
* *I-jiân Hoān-te̍k-se* (2006)
* *Ngó͘ hún bông* (2007)
* *Mô͘-kia̍t-chō* (2008)
* *Khoà Sî-tāi* (2010)
* *Keng-thàn-hō* (2011)
* *12 Sin Chok* (2012)
* *Ai-iu, put-chhok ô͘* (2014)
* *Chiu Kia̍t-lûn tek Chhông-pian Kò͘-sū* (2016)
* *Choè Úi-tāi tek Chok-phín* (2022)

## Tiān-iáⁿ

| nî | Hô-ló-oē miâ | Goân-bûn miâ | Kak-sek | Chù-kha |
| --- | --- | --- | --- | --- |
| 2003 | *Sîm-chāu Chiu Kia̍t-lûn* | 尋找周杰倫 | i kā-kī | Cameo chhut-ián |
| 2005 | *Thâu-bûn-jī D* | 頭文字D | Fujiwara Takumi (藤原拓海) |  |
| 2006 | *Boán-sêng Chīn-tài Hông-kim-kap* | 满城尽带黄金甲 | Ông-chú Goân-kia̍t (王子元杰) |  |
| 2007 | *Put-lêng-soat tek Pì-bi̍t* | 不能說的·秘密 | Ia̍p Siong-lûn (葉湘倫) | I tō-ián ê thâu ê tiān-iáⁿ. I mā-sī chia tiān-iáⁿ ê chok-chiá, ián-oân kap phoè-ga̍k-chiá, |
| 2008 | *Kong-hu Koàn-lâm* | 功夫灌籃 | Png Sè-kia̍t (方世傑) |  |
| 2009 | *Chhì-lêng* | 刺陵 | Kiâu Hui (喬飛) |  |
| 2010 | *So͘ Khit-jî* | 蘇乞兒 | Bú-sîn / Chiú-sian (武神 / 酒仙) |  |
| 2011 | *The Green Hornet* | The Green Hornet | Kato | I ê thâu ê Hollywood tiān-iáⁿ |
| 2012 | *Ge̍k-chiàn* | 逆戰 | Jon Wan |  |
| *A-pà* | 阿爸 | i kā-kī | Cameo chhut-ián |
| 2013 | *Thian-tâi* | 天台 | Lōng-chú Ko (浪子膏) | Mā sī tō-ián, phian-kio̍k kap chè-chok-jîn |
| 2016 | *Kung Fu Panda 3* | Kung Fu Panda 3 | Master Monkey | Tiong-kok kap Tâi-oân ê Hoâ-gí phoè-im pán-pún Mā sī chú-thê-khek "Try" ê chè-chok-jîn |
| *Now You See Me 2* | Now You See Me 2 | Li |  |
| *It-bān Kong-lí tek Iok-tēng* | 一萬公里的約定 | i kā-kī | Cameo chhut-ián Mā sī chi̍p-hêng chè-phiàn-jîn |
| TBA | *Thâu-bûn-jī D 2* | 頭文字D 2 | Fujiwara Takumi |  |
| *XXX 4* | XXX 4 |  |  |

## Hō͘ thê-miâ ia̍h ti̍t-kàu ê chióng

### Kim Má Chióng

| nî | Lūi-pia̍t | Thê-miâ | Kiat-kó | Chù-kha |
| --- | --- | --- | --- | --- |
| 2005 | Choè-ka Sin Ián-oân | Chiu Kia̍t-lûn chhut-iáⁿ *Thâu-bûn-jī D* | Tek-chióng |  |
| Choè-ka Goân-chhòng Ko-khek | Chiu Kia̍t-lûn hō͘ *Thâu-bûn-jī D* chhiùⁿ ê "Piau-î" (飄移) | Thê-miâ |
| 2007 | Choè-ka Goân-chhòng Im-ga̍k | Terdsak Janpan & Chiu Kia̍t-lûn chhut-iáⁿ *Put-lêng-soat tek Pì-bi̍t* | Thê-miâ |  |
| Choè-ka Goân-chhòng Ko-khek | *Put-lêng-soat tek Pì-bi̍t* kāng-miâ chú-thê-khek | Tek-chióng |
| Tâi-oân Kia̍t-chhut Tiān-iáⁿ Kang-chok-chiá | Chiu Kia̍t-lûn | Thê-miâ |
| 2008 | Choè-ka Goân-chhòng Ko-khek | Chiu Kia̍t-lûn hō͘ *Kong-hu Koàn-lâm* chhiùⁿ ê "Chiu Tāi-kiap" (周大俠) | Thê-miâ |  |

### Kim Khek Chióng

| nî | Lūi-pia̍t | Thê-miâ | Kiat-kó | Chù-kha |
| --- | --- | --- | --- | --- |
| 2001 | Choè-ka Hoâ-gí Choan-chi̍p Chióng | *Jay* | Tek-chióng |  |
| Choè-ka Chok-khek-jîn Chióng | Siá "Khó-ài lú-jîn" (可愛女人) ê Chiu Kia̍t-lûn | Thê-miâ |
| Choè-ka Choan-chi̍p Chè-chok-jîn Chióng | Chiu Kia̍t-lûn | Thê-miâ |
| Choè-ka Sin-jîn Chióng | Thê-miâ |
| 2002 | Choè-ka Hoâ-gí Choan-chi̍p Chióng | *Hoān-te̍k-se* | Tek-chióng |  |
| Choè-ka Chok-khek-jîn Chióng | Siá "Ài chāi se-goân-chêng" (愛在西元前) ê Chiu Kia̍t-lûn | Tek-chióng |
| Choè-ka Hoâ-gí Choan-chi̍p Chióng | Chiu Kia̍t-lûn | Tek-chióng |
| Choè-ka Hoâ-gí Lâm Koa-chhiú Chióng | Thê-miâ |
| 2003 | Choè-ka Hoâ-gí Choan-chi̍p Chióng | *Pat-tō͘ Khong-kan* | Thê-miâ |  |
| Choè-ka Chok-khek-jîn Chióng | Chiu Kia̍t-lûn | Thê-miâ |
| 2004 | Choè-ka Hoâ-gí Choan-chi̍p Chióng | *Ia̍p Hūi-bí* | Tek-chióng |  |
| Choè-ka Chok-khek-jîn Chióng | Siá "Tong-hong-phò" (東風破) ê Chiu Kia̍t-lûn | Thê-miâ |
| Choè-ka Chok-sû-jîn Chióng | Siá "The-tiân" (梯田) ê Chiu Kia̍t-lûn | Thê-miâ |
| Choè-ka Choan-chi̍p Chè-chok-jîn Chióng | Chiu Kia̍t-lûn | Thê-miâ |
| Choè-ka Hoâ-gí Lâm Koa-chhiú Chióng | Thê-miâ |
| 2005 | Choè-ka Hoâ-gí Choan-chi̍p Chióng | *Chhit-lí-hiong* | Thê-miâ |  |
| Choè-ka Chok-khek-jîn Chióng | Siá "Chhit-lí-hiong" (七里香) ê Chiu Kia̍t-lûn | Thê-miâ |
| Choè-ka Hoâ-gí Lâm Koa-chhiú Chióng | Chiu Kia̍t-lûn | Thê-miâ |
| 2007 | Liân-tō͘ Ko-khek Chióng | Chhiùⁿ "Chhian-lí chi Goē" (千里之外) ê Chiu Kia̍t-lûn (feat. Hùi Gio̍k-chheng) | Thê-miâ |  |
| Choè-ka Im-ga̍k Lio̍k-iáⁿ-tài Chè-chok-jîn Chióng | Siá "Hông-bô͘-hóng" (紅模仿) ê Chiu Kia̍t-lûn | Thê-miâ |
| Choè-ka Tan-khek Chè-chok-jîn Chióng | Siá "Hok Goân-kap" (霍元甲) ê Chiu Kia̍t-lûn | Tek-chióng |
| 2008 | Liân-tō͘ Ko-khek Chióng | "Chheng-hoa-chû" (青花瓷) | Tek-chióng |  |
| Choè-ka Hoâ-gí Choan-chi̍p Chióng | *Ngó͘ hún bông* | Thê-miâ |
| Choè-ka Chok-khek-jîn Chióng | Siá "Chheng-hoa-chû" (青花瓷) ê Chiu Kia̍t-lûn | Tek-chióng |
| Choè-ka Choan-chi̍p Chióng | *Put-lêng-soat tek Pì-bi̍t* (不能說的秘密) | Thê-miâ |
| Choè-ka Choan-chi̍p Chok-khek-jîn | Siá "Khîm-pâng" (琴房) ê Chiu Kia̍t-lûn & Terdsak Janpan | Tek-chióng |
| Choè-ka Choan-chi̍p Chè-chok-jîn Chióng | Siá *Put-lêng-soat tek Pì-bi̍t* (不能說的秘密) ê Chiu Kia̍t-lûn | Tek-chióng |
| 2009 | Liân-tō͘ Ko-khek Chióng | "Tō-hiong" (稻香) | Tek-chióng |  |
| Choè-ka Hoâ-gí Choan-chi̍p Chióng | *Mô͘-kia̍t-chō* | Thê-miâ |
| Choè-ka Im-ga̍k Lio̍k-iáⁿ-tài Chióng | Siá "Mô͘-su̍t Sian-seng" (魔術先生) ê Chiu Kia̍t-lûn | Tek-chióng |
| Choè-ka Chok-khek-jîn Chióng | Siá "Tō-hiong" (稻香) ê Chiu Kia̍t-lûn | Thê-miâ |
| Choè-ka Chok-sû-jîn Chióng | Thê-miâ |
| Choè-ka Choan-chi̍p Chè-chok-jîn | Chiu Kia̍t-lûn | Thê-miâ |
| Choè-ka Hoâ-gí Lâm Koa-chhiú Chióng | Tek-chióng |
| 2011 | Liân-tō͘ Ko-khek Chióng | "Chhiau-jîn Put-hoē Hui" (超人不會飛) | Thê-miâ |  |
| Choè-ka Hoâ-gí Choan-chi̍p Chióng | *Khoà Sî-tāi* | Tek-chióng |
| Choè-ka Chok-khek-jîn Chióng | Siá "Ian-hoa e̍k léng" (煙花易冷) ê Chiu Kia̍t-lûn | Thê-miâ |
| Choè-ka Choan-chi̍p Chè-chok-jîn | Chiu Kia̍t-lûn | Thê-miâ |
| Choè-ka Hoâ-gí Lâm Koa-chhiú Chióng | Tek-chióng |
| 2012 | Choè-ka Im-ga̍k Pian-khek-jîn Chióng | Siá "Súi-siú phà súi" (水手怕水) ê Chiu Kia̍t-lûn | Thê-miâ |  |
| Choè-ka Hoâ-gí Lâm Koa-chhiú Chióng | Chiu Kia̍t-lûn | Thê-miâ |
| 2013 | Choè-ka Hoâ-gí Choan-chi̍p Chióng | *12 Sin Chok* | Thê-miâ |  |
| Choè-ka Choan-chi̍p Chè-chok-jîn | Siá "12 Sin Chok" ê Chiu Kia̍t-lûn | Thê-miâ |
| Choè-ka Hoâ-gí Lâm Koa-chhiú Chióng | Chiu Kia̍t-lûn | Thê-miâ |
| 2015 | Choè-ka Hoâ-gí Choan-chi̍p Chióng | *Ai-iu, put-chhok ô͘* | Thê-miâ |  |
| Choè-ka Choan-chi̍p Chè-chok-jîn | Siá "Ai-iu, put-chhok ô͘" ê Chiu Kia̍t-lûn | Thê-miâ |
| 2017 | Liân-tō͘ Ko-khek Chióng | "Kò͘-pe̍k Khì-kiû" (告白氣球) | Thê-miâ |  |
| Choè-ka Im-ga̍k Lio̍k-iáⁿ-tài Chióng | "Chiu Kia̍t-lûn tek Chhông-pian Kò͘-sū" | Thê-miâ |
| Choè-ka Hoâ-gí Lâm Koa-chhiú Chióng | Chiu Kia̍t-lûn | Thê-miâ |

### Hiong-káng Tiān-iáⁿ Kim Siōng Chióng

| nî | Lūi-pia̍t | Thê-miâ | Kiat-kó | Chù-kha |
| --- | --- | --- | --- | --- |
| 2006 | Choè-ka Sin Ián-oân | Chiu Kia̍t-lûn chhut-iáⁿ *Thâu-bûn-jī D* | Tek-chióng |  |
| Choè-ka Goân-chhòng Ko-khek | Chiu Kia̍t-lûn hō͘ *Thâu-bûn-jī D* chhiùⁿ ê "Piau-î" (飄移) | Thê-miâ |
| 2007 | Choè-ka Lâm Phoè-khak | *Boán-sêng Chīn-tài Hông-kim-kap* (满城尽带黄金甲) | Thê-miâ |  |
| Choè-ka Goân-chhòng Ko-khek | Chiu Kia̍t-lûn hō͘ *Boán-sêng Chīn-tài Hông-kim-kap* chhiùⁿ ê "Kiok-hoa-tâi" (菊花台) | Tek-chióng |
| *Hok Goân-kap* kāng-miâ chú-thê-khek | Thê-miâ |

### MTV Movie & TV Chióng

| nî | Lūi-pia̍t | Thê-miâ | Kiat-kó | Chù-kha |
| --- | --- | --- | --- | --- |
| 2011 | Best Breakthrough Performance | *The Green Hornet* | Thê-miâ |  |

### Sè-kài Im-ga̍k Chióng

| nî | Lūi-pia̍t | Thê-miâ | Kiat-kó |
| --- | --- | --- | --- |
| 2004 | Best Selling Chinese Artist | *Chhit-lí-hiong* | Tek-chióng |
| 2006 | *I-jiân Hoān-te̍k-se* | Tek-chióng |
| 2007 | *Ngó͘ hún bông* | Tek-chióng |
| 2008 | *Mô͘-kia̍t-chō* | Tek-chióng |

### MTV Video Music Awards Japan

| nî | Lūi-pia̍t | Thê-miâ | Kiat-kó |
| --- | --- | --- | --- |
| 2002 | Best Asian Artist |  | Tek-chióng |
| 2004 | Best buzz ASIA - Taiwan | "Í hū chi bêng" (以父之名) | Thê-miâ |
| 2005 | Best buzz ASIA - Taiwan | "Hoat jû soat" (髮如雪) | Tek-chióng |
| 2008 | Best buzz ASIA - Taiwan | "Giû-chú hún bông" (牛仔很忙) | Thê-miâ |

## Kò-jîn seng-oa̍h

Ū hong-siaⁿ kóng Chiu Kia̍t-lûn kah Chhoà I-lîm, Chhî Jio̍k-soan, Un Lâm, Loā Bî-jû (賴薇如) téng-téng cha-bó͘ bêng-chheⁿ loân-ài koè, Kî-tiong i Chhoà I-lîm loân-ài koè hong-siaⁿ siōng ū-miâ. 2005 nî, i sêng-jīm kā-kī tī-leh tui-kiû Hâu Poē-gîm (侯佩岑).

2014 nî 10 goe̍h, Chiu Kia̍t-lûn kap Khun Lêng kiat-hun. In taⁿ ū 3 ê gín-á.

## Chham-khó chu-liāu

## Goā-pō͘ liân-kiat

* Chiu Kia̍t-lûn tī MusicBrainz(Eng-gí)
* Chiu Kia̍t-lûn ê Facebook choan-ia̍h
* Chiu Kia̍t-lûn tī Instagram
* Chiu Kia̍t-lûn tī Bāng-lō͘ Tiān-iáⁿ Chu-liāu-khò͘
* "周杰倫為比中指認錯" *（世界日報網上報道 2005-nî 8-go̍eh 12）*
* 周杰伦图文写真：D调的华丽(连载) Archived 2006-04-21 at the Wayback Machine.
* 《周杰倫擬索償１億台幣 Archived 2007-02-11 at the Wayback Machine.》，載香港《東方日報》，2006 nî 2 go̍eh 26